Per Morten Teigen

Per Morten Teigen (1949–) er en norsk politiker (SV) og lærer.

Han var medlem av Stjørdal kommunestyre 1988–2003, medlem av formannskapet 1992–1999 og varaordfører 1995–1999. Han ble valgt til varaordfører etter med SV, Arbeiderpartiet og KrFs stemmer.

Teigen var medlem av Nord-Trøndelag fylkesting 1999–2007 og leder i SVs fylkestingsgruppe 2003–2007. Han var 1. nestleder i Nord-Trøndelag SV 1993–1995 og medlem av SVs landsstyre.

Han har vært lærer ved Halsen skole i Stjørdal. Fra 1990 til 1992 var han leder i Stjørdal lærerlag.

Han vokste opp i Trondheim. Som ung spilte han fotball for Nidelv Idrettslag; i 1960-årene spilte han også på juniorlandslaget. Han har blitt tildelt Nidelv Idrettslags hedersmerke.

Referanser 

Lokalpolitikere i Stjørdal
SV-politikere i Nord-Trøndelag
Norske pedagoger
Norske fotballspillere
Personer fra Trondheim kommune